SK
6.2.2023
Úradný vestník Európskej únie
C 45/25
Návrhy Žalobkyňa navrhuje, aby Všeobecný súd: — zrušil rozhodnutie vydané povoľujúcim úradníkom Komisie vymenovaným delegovaním, ktorým bol generálny riaditeľ GR pre podporu štrukturálnych reforiem, o jej vylúčení z účasti na postupoch udeľovania, ktoré sa spravujú nariadením Európskeho parlamentu a Rady (EÚ, Euratom) 2018/1046 (1), z výberu na implementáciu finančných prostriedkov Európskej únie a z účasti na postupoch udeľovania, ktoré sa spravujú nariadením Rady (EÚ) 2018/1877 (2), t. j. rozhodnutie, ktoré bolo prijaté 1. októbra 2022 a oznámené žalobkyni 3. októbra 2022 (ďalej len „sporné rozhodnutie“), — subsidiárne nahradil sporné rozhodnutie uložením miernej peňažnej sankcie, ktorá bude úmerná obmedzenej účasti žalobkyne na realizácii projektu, — uložil Európskej komisii povinnosť zaplatiť žalobkyni náhradu škody z titulu straty, ktorá jej vznikla z dôvodu sporného rozhodnutia, a — v každom prípade uložil Európskej komisii povinnosť nahradiť trovy konania.
Dôvody a hlavné tvrdenia Na podporu svojej žaloby uvádza žalobkyňa nasledujúce žalobné dôvody. 1.
Prvý žalobný dôvod je založený na tvrdení, že sporné rozhodnutie porušuje článok 136 ods.
1 nariadenia 2018/1046 tým, že v ňom nedošlo k zisteniu relevantných skutkových okolností nevyhnutných na vydanie rozhodnutia o vylúčení voči žalobkyni, a v neposlednom rade tým, že sa v ňom nepreukázalo, že by sa žalobkyňa – individuálne – dopustila závažných nedostatkov v plnení hlavných povinností pri implementácii zmluvy uzavretej medzi konzorciom, ktorého bola súčasťou, a Komisiou, tak ako to vyžaduje článok 136 ods.
1 nariadenia 2018/1046. 2.
Druhý žalobný dôvod je založený na tvrdení, že sporné rozhodnutie porušuje článok 136 ods.
3 nariadenia 2018/1046 a všeobecnú zásadu proporcionality, tým, že: — sankcia vylúčenia uložená žalobkyni nespĺňa účel systému včasného odhaľovania rizika a vylúčenia stanoveného v nariadení 2018/1046, — sankcia vylúčenia uložená žalobkyni nezohľadňuje jej podriadenú úlohu pri realizácii projektu výstavby kanalizačnej siete a vodovodnej siete v meste Famagusta (Cyprus). 3.
Tretí žalobný dôvod je založený na tvrdení, že sporné rozhodnutie porušuje všeobecnú zásadu právnej istoty tým, že sa ním retroaktívne prijala sankcia vylúčenia podľa nariadenia 2018/1046, ktorá je prísnejšia než peňažná sankcia, ktorú by vyššie uvedený povoľujúci úradník prijal na základe nariadenia Európskeho parlamentu a Rady (EÚ, EURATOM) č. 966/2012 (3).
(1)
(2) (3)
Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v.
EÚ L 193, 2018, s. 1).
Nariadenie Rady (EÚ) 2018/1877 z 26. novembra 2018 o rozpočtových pravidlách, ktoré sa vzťahujú na 11.
Európsky rozvojový fond, a o zrušení nariadenia (EÚ) 2015/323 (Ú. v.
EÚ L 307, 2018, s. 1).
Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v.
EÚ L 298, 2021, s. 1).